ÅRSMELDING 2011

Styret

Leder: Anne Grete Hansæl

Nestleder: Bjørnar Balstad

Kasserer: Knut Grøtli

Sekretær: Torhild Bjørsagård

Styremedlem: Geir Stai

Antall medlemmer i Kvikne Sau og Geit pr. 27.08.2011 er 27 hovedmedlemmer og 13 husstandsmedlemmer. De siste to åra har fire i Kvikne begynt med sau og fem har slutta med sau. Det har vært lite aktivitet siste året. Styret har holdt nødvendig kontakt.

Organisasjon

I februar deltok Mona M. og Jon Erling Arntzen, og Marit M. og Arnstein Solem på Hedmark Sau og Geit`s årsmøte på Elverum. Fagtema på møtet var: Ny giv for Hedemarksauen.

Styret i HSG: Leder Kjetil Granrud, Rendalen.  Nestl. Hege Brendryen, Folldal.  Styremedl. Øystein Sørby, Kirkenær, Øystein Knutsen, Vang og Martin Mostue, Espa. Sekretær Torill Hårdnes, Alvdal.

Hovedmedlemmer i HSG 2010 er 577 stk. På landsbasis er det pr.aug.2011 11450 medlemmer, med nedgang i medlemsantallet på 3,9 % (450 stk . siden nyttår 2011.)

Aktiviteter gjennom året

På høsten 2010 og vinteren 2011 var lederne i Kvikne Sau og Geit og Kvikne Bondelag med i arbeidsgruppa som hadde ansvaret for utformingen av kommunens landbruksplan. Gruppa besto av fagorganisasjonene  i  landbruket , politiker og landbruksavdelingen i kommunen som sekretær.

I april arrangerte KSG fagmøte for alle i landbruket. Temaene var homeopati på dyr, med foreleser Karianne Telneset, klassisk dyrehomeopat,  og  tilskuddsordninger  i landbruket, med foreleser leder for enhet landbruk og miljø i Tynset og Alvdal, Mariann Totlund.

I juni ble det holdt et møte hvor SNO var invitert for å informere om rovdyrsituasjonen før beitesesongen. Fra SNO stilte rovviltkoordinator Stein Arne Brendryeng,  Eivind Faldet og roviltkontakt Ingebrigt Storli.

De informerte om rovviltsituasjonen ,  rovbasen og  GPS-bruk ved kadaverregistrering.

Det ble påvist yngling i Hestfjellet våren 2011, men DN avviste søknad om hiuttak. DN gikk tilbake på avslaget tre uker senere, men da var snøen borte og hiet forlatt.

Ull

Alle fikk levert ulla før påske. Satser på levering i uke 12-13 i 2012.

Avl

Også i år har vi hatt avlssamarbeid med prøveveddene sammen med Tynset. Medlemmer i” prøveveddeværringen” er fire fra Tynset og seks fra Kvikne, som til sammen kåra 79 værlam. Både ring-medlemmer og andre bruker semin. Beste avkomsgranska vær ble 201013312 Schärergrunge med indeks på 131. I 2012 skal det scannes over 2500 søyer.

Beitesommeren

Etter en veldig varm april og mai, med løvet ferdig utsprunget til 17. mai, ble det tidlig utslipp og beiteslipp før 10. juni. En veldig regnfull sommer med vanskelig høyberging resulterte i mange bløte rundballer og høyensilasje. Lammevektene ned fra fjellet var bra. En periode midt i september var regnfull, deretter god temperatur med et normalt snøfall rundt 10. oktober. Deretter en fin og varm høst, spesielt november med usedvanlig varme temperaturer. Snøen kom 26.november.

I midten av august ble det stort jervangrep i området  Grønntjønnan -Vingelen-Magnillsjøan-Sætertangen . Gjennom sommeren var det sett jerv av mange, også flere jerver sammen.

Fellingstillatelse ble gitt og samarbeid med tilstøtende beitelag ga to felte jerver på kort tid, en hanne og ei tispe. Da satte DN ”foten ned”  fordi sikkerheten med varsling av felte dyr til jegerne ble usikker med mange reinsjegere som deltok.

Besetningene i dette området led store lammetap.

Beiterestriksjoner

Før beiteslipp sendte Matilsynet varsel om beiterestriksjoner gjeldene fra 2012 ,til besetninger med 20% tap. Dette gjaldt fire besetninger i Tynset kommune. 1. desember gikk Mattilsynet tilbake på dette med begrunnelse at de vil vurdere effekten av rovviltforliket før det fattes vedtak om beiterestriksjoner.

Beitestatus

Kvikne Østfjell beitelag:  Sau sendt  1615, tapt 43. Lam sendt 2533, tapt 261. Tapsprosent  sau 2,7 %, lam 10,3 %. Antall lam pr. sendte sau: 1,57.

Kvikne Vestfjell beitelag: Sau sendt 1831, tapt 63. Lam sendt 2876, tapt 381. Tapsprosent sau 3,4 %, lam 13,2 %. Antall lam pr. sendte sau: 1,57.

Veiledende terskelverdier for kadaverdokumentasjon som Fylkesmannen bruker som erstatningsgrunnlag er 5 % for jerv og 8 % for ulv og bjørn. Dokumentasjon av kadaver i 2011 var 3,4 % for Kvikne Østfjell beitelag og 1,7 % for Kvikne Vestfjell beitelag.  1/3 av besetningene som søkte om rovvilterstatning i Hedmark i 2011 fikk avkorting i omsøkt erstatning.

Kvikne Vest- og Østfjell beitelag leier inn noe tilsyn av Kvikne Utmarksråd, som de siste foregående åra. Siden 2002 har begge beitelaga registrert beiteoppsyn forløpende på www.kvikne.no.

Beitebruksplan.

I forbindelse med  landbruksplanen  i kommunen, fremmet fagorganisasjonene på Kvikne ønske om vegetasjonskartlegging av utmarka i Kvikne.  Kartlegginga  startet i 2011 og utføres av Institutt for skog og landskap. Finansiering gjennom Tynset kommunes næringsfond, DN via nasjonalparkstyrene for kartlegging av areal innenfor Forollhogna nasjonalpark, rønntjønnan naturreservat og Knutshø landskapsvernområde. I tillegg søkes det om SMIL-midler fra Tynset kommune. Det kartlegges både fjell- og skogsområder på både øst- og vestsida av Kvikne, totalt 200 km2., etter vurderinger lokalt.

Markedssituasjonen.

Årets slaktesesong ble bra. Litt spesielt for noen produsenter var at første levering hadde feite lam, så beitesommeren var nok god. Grunnet regnfull sommer og høst på Østlandet, ble slaktesesongen forsinket og slakteribransjen fryktet mangel på pinnekjøtt og økte produsentprisen for å få bøndene til å levere mer. Ved årsskiftet 2012 er reguleringslageret nesten tomt og vi må nok regne med import før sesongene både i 2012 og 2013.

Sluttord.

Så da er det bare å trø tel med sau; hiv ut vedder og annet unyttig eller bygg  større , bestill bulldoser eller sett opp kraftforsilo og sett alle over krabbestadiet i arbeid.

Takk til Odd Jarle Skogstad med familie for kjøring av vedder, og jobben han gjør for værringen.

Takk til Mona M. og Jon Erling Arntzen for husrom under kåringa.

Takk til styret og alle medlemmene for samarbeidet i 2011.

Orkeng, 31.januar 2012.

Anne Grete Hansæl